पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी लगातार बढ़ने के चलते देश में दिन प्रतिदिन ऑक्सीजन की कमी को देखते हुए सरकार ने सरकारी अस्पतालों में आक्सीजन प्लांट लगाने की योजना पर काम शुरू कर दिया है। इसके तहत बुधवार को जिला, सेहत व नेशनल हाईवे अथॉरिटी इंडिया के सदस्यों द्वारा सरकारी अस्पताल में प्लांट कहां स्थापित किया जाए, इसको लेकर सर्वे किया गया और सरकारी अस्पताल की पार्किंग वाली जगह पर प्लांट लगाए जाने का निर्णय हुआ।
एसडीएम मोगा व नोडल अधिकारी जसवंत सिंह ने बताया कि केंद्र सरकार द्वारा देश के 550 जिलों में पीएसए आक्सीजन जनरेटर प्लांट स्थापित किए जा रहे हैं। इसके तहत विभिन्न कंपनियों को प्लांट लगाने का काम सौंपा गया है। मोगा के सरकारी अस्पताल में आक्सीजन प्लांट लगाने की जिम्मेवारी नेशनल हाईवे अथॉरिटी इंडिया को सौंपी गई है। इसके तहत कपंनी का रीजनल कार्यालय लुधियाना में बना हुआ है।
कंपनी के प्रोजेक्ट डायरेक्टर प्रशांत दुबे बुधवार को डिप्टी कमिश्नर संदीप हंस से पीएसए प्लांट के बारे में बैठक करने के बाद डीसी के आदेश पर वह प्रोजेक्ट डायरेक्टर के साथ सरकारी अस्पताल में गए थे। जहां सिविल सर्जन डॉक्टर अमरप्रीत कौर बाजवा, सहायक सिविल सर्जन डॉक्टर जसवंत सिंह, एसएमओ डॉक्टर सुखप्रीत सिंह बराड़ के साथ मिलकर अस्पताल में सर्वे किया। बाद में तय हुआ कि आपातकाल के सामने खाली पड़ी पार्किंग में प्लांट लगाया जाएगा। अधिकारी ने बताया कि इस प्लांट से आक्सीजन की कमी को काफी हद तक मरीजों को राहत मिलेगी। पीएसए प्लांट में प्रति मिनट 200 लीटर आक्सीजन पैदा होगी। अस्पताल के सभी वार्डों में दाखिल मरीजों के बेडों तक पाइप लाइन के जरिए सप्लाई होगी। यह प्लांट 9 गुणा पांच मीटर चौड़ी जगह में लगाया जाना है।
रोजाना डेढ़ से दो मीट्रिक टन आक्सीजन की होती है खपत : सिविल सर्जन
वहीं सिविल सर्जन डॉक्टर अमरप्रीत कौर बाजवा, सहायक सिविल सर्जन डॉक्टर जसवंत सिंह ने कहा कि सरकारी अस्पताल में आक्सीजन प्लांट स्थापित होने से सरकारी तौर पर आक्सीजन की कमी पूरी हो जाएगी। रोजाना सरकारी अस्पताल में दाखिल होने वाले सभी प्रकार की बीमारियों के मरीजों पर लगभग डेढ़ से दो मिट्रिक टन आक्सीजन की खपत होती है। इस प्लांट के शुरू होने से वह कमी पूरी हो जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn